Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: a) a földgáztermelõre vonatkozó rendelkezések a villamos energiáról szóló 2007. évi LXXXVI. törvény (a továbbiakban:
Paragraph Index: 1370

(5) A Get. 127. §-a a következõ x) ponttal egészül ki: [A Hivatal a földgázellátással, a földgázellátás biztonságának és a földgázpiac hatékony mûködésének felügyeletével, továbbá az egyenlõ bánásmód követelményének érvényesítésével, és a hatásos verseny elõsegítésével kapcsolatos feladatai körében] „x) e törvényben foglaltak szerint kifogásolhatja a szállítási rendszerüzemeltetõ operatív irányítását ellátó személy vagy testület tagja, továbbá a felügyelõbizottság tagja kinevezését, kinevezése megújítását, munkafeltételeit, ideértve a díjazást is, valamint a megbízatása megszüntetését a szakmai függetlenséggel vagy a megbízatás idõ elõtti megszüntetése során a tevékenységek szétválasztására vonatkozó szabályok betartásával kapcsolatos kétség esetén, ellenõrzi, hogy a szállítási rendszerüzemeltetõ operatív irányítását ellátó személy vagy testület tagja megbízatásának idõ elõtti megszüntetésére a tevékenységek szétválasztására vonatkozó szabályok betartásával került-e sor, továbbá kezdeményezheti a megfelelési ellenõr megbízatásának megszüntetését a függetlenség vagy a szakmai alkalmasság hiánya esetén;”

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes